28/10/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 01 de outubro de 2013, da Xefatura Territorial da Coruña, pola que se autoriza e se aproba o proxecto de execución das instalacións eléctricas no concello do Pino (N.º Expte.: IN407A 2013/085)

Resolución do 01 de outubro de 2013, da Xefatura Territorial da Coruña da Consellería de Economía e Industria, pola que se autoriza e se aproba o proxecto de execución das instalacións eléctricas no concello do Pino (N.º EXPTE. IN407A 2013/085). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Distribuidores Electricidad, S. A. (UDESA). Domicilio social: rúa José Ángel Valente, 17-baixo, local 62, 15706 Santiago de Compostela. Denominación: LMT, CT, RBT Cebreiro. Situación: O Pino. Características técnicas:  Reforma da liña de media tensión aérea existente Millares-Quión (Expte. IN407A 2002/247) a 20 kV, entre o apoio n.º 59 existente e o apoio n.º 63 existente da mesma liña, nunha lonxitude de 291 m, con condutor LA-56.  Liña de media tensión soterrada a 20 kV, cunha lonxitude de 54 m, con condutor RHZ1-2Ol 12/20 kV 3(1x240) mm 2 Al, con orixe no paso aéreo-soterrado proxectado a realizar no apoio n.º 62/1 proxectado de tipo HVH-15/2500 a intercalar na LMT Millares-Quión (Expte. IN407A 2002/247), e final en paso aéreo-soterrado a realizar no mesmo apoio unha vez entre e saia do novo CT Cebreiro proxectado.  Centro de transformación (CT) de tipo prefabricado de formigón, 2L+P con transformador de potencia 250 kVA e relación de transformación de 20/0,4-0,23 kV, a ubicar no lugar de Cebreiro (coordenadas UTM, X:556.539; Y:4.748.784), o cal substituirá o CTI Cebreiro existente (IN407A 2003/386), demoléndose así mesmo unha caseta de obra civil existente.  Rede de baixa tensión soterrada, cunha lonxitude de 72 m, con condutor XZ1-0,6/1 kV 4(1x240) mm 2 Al, con orixe no novo CT proxectado, do cal sairán 3 saídas, e final en pasos aéreos-soterrados proxectados a realizar no apoio n.º 62 proxectado.  Rede de baixa tensión áerea, cunha lonxitude de 194 m, con condutor RZ 0,6/1 kV 3x95/54,6 Al, con orixe nos pasos aéreo-soterrados a realizar no apoio n.º 62 proxectado e final na rede existente. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 01 de outubro de 2013. A xefa territorial Susana Vázquez Romero